Document ID: /roh_data/filtered/fineweb-2-filterrobots_roh.jsonl.gz/50832

L' avantmezdi dal prim d'avust datti adina puspè plievgia intensiva ed igl è bletsch. Il cufin da naiv croda uschia sin 2'300 m.s.m. enfin 2'500 m.s.m. Il Brunch dal prim d'avust fan ins meglier da spustar endadens. Cunquai ch'i sa dar tranter 40 enfin 80mm plievgia.
Almain il suentermezdi e cunter saira datti fasas pli sitgas, ma betg dal tuttafatg. Uschia ch'ins sa tuttina anc ir in pau a spass, u giudair la festa dal prim d'avust ed ils fieus artificials ordavart.
La temperatura maximala è tranter 16 e 18 grads en il nord ed il Grischun Central. En ils auts èsi pli frestg. Pia la giacca da plievgia ed in pullover chaud esi da prender cun ins.
Regiuns
I vegn bletsch e quai dapertut en il Girschun. Pertutgà il pli fitg èn las valladas en il sid sco era la Surselva. La saira vegni en il sid puspè pli sitg. En il nord è anc tut pussaivel, cunquai che la situaziun meteorologica sa anc midar ed igl è anc tut pussaivel.
Sco vesi ora cun malauras en il Grischun?
Quai è in tema dapi venderdi suentermezdi enfin sonda saira. E quai en l'entir Grischun. Da sonda saira enfin dumengia da mezdi datti blera plievgia. Questa plievgia è in problem per las valladas en il sid. Nua ch'i pudess alura esser avunda.